ג'ף פרובסט

ג'פרי לי "ג'ף" פרובסט (באנגלית: Jeffrey Lee "Jeff" Probst; נולד ב-4 בנובמבר 1961) הוא מנחה טלוויזיה, מפיק וכתב אמריקאי. התפרסם בעיקר בזכות תפקיד המנחה בתוכנית המציאות האמריקאית "הישרדות", אותה הוא מנחה 50 עונות, מאז עונתה הראשונה ששודרה בשנת 2000.

 ראשית חייו 
פרובסט נולד במרכז הרפואי ווסלי בעיר ויצ'יטה שבקנזס, כבנם הבכור מבין שלושה של ג'רי וברברה פרובסט. כשהיה בן 15 עברה משפחתו לבלוויו שבמדינת וושינגטון. לאחר שסיים את לימודיו בתיכון ניופורט בשנת 1979, למד באוניברסיטת סיאטל פסיפיק, אך עזב לפני שסיים את התואר כדי לפתח קריירה בטלוויזיה. זמן קצר לאחר שעזב את הלימודים החל לעבוד באולפן הסרטים והטלוויזיה של בואינג כמפיק, ובהמשך גם כקריין של סרטוני שיווק והדרכה.

קריירה
גף פורבסט הנחה לאורך השנים מגוון תוכניות טלוויזיה. לצד תוכנית המציאות הישרדות, אותה הוא מנחה מאז עלייתה בשנת 2000, הנחה בעבר את תוכנית המוזיקה "Rock & Roll Jeopardy!" בין השנים 1998–2001, שימש כתב בתוכנית הבידור Access Hollywood, והנחה תוכניות נוספות בערוצי FX ו-VH1. הוא גם כתב וביים את הסרט Finder's Fee. בשנת 2001 נכלל ברשימת "50 האנשים היפים ביותר” של מגזין פיפל. בנוסף, הופיע פעמים אחדות בתוכנית ג'פרדי! — הן כמגיש רמזים הקשורים ל"הישרדות" והן כמתמודד ב"ג'פרדי מפורסמים" — והשתתף בהופעות אורח בתוכניות כמו MADtv.

פרובסט זכה בארבעה פרסי אמי לבידור בפריים־טיים כמנחה של "הישרדות". אחד המשפטים המזוהים עמו בתוכנית, “The tribe has spoken. It’s time for you to go” ("השבט אמר את דברו. הגיע הזמן שתלכו", בתרגום חופשי לעברית), נכלל בשנת 2006 ברשימת הציטוטים והסיסמאות הטלוויזיוניות הגדולות של TV Land.

בשנת 2008 פורסם כי הוא מפתח עבור CBS תוכנית מציאות חדשה בשם "Live for the Moment", שעסקה בחולים סופניים — אך לבסוף שודר רק פרק הפיילוט. בשנת 2009 הופיע בתוכנית המציאות המיוחדת "I Get That a Lot". בשנת 2011 הופיע בתפקיד עצמו בסיטקום איך פגשתי את אמא, ובהמשך גם בסדרות שני גברים וחצי ובמשפחות הכי טובות.

בשנים 2012–2013 הנחה את תוכנית האירוח היומית "The Jeff Probst Show", שלא חודשה לעונה נוספת בשל נתוני צפייה נמוכים. בין 2012 ל-2014 הנחה גם את הספיישל החוזר של "Adult Swim|, "The Greatest Event in Television History", שכלל שחזורים של פתיחי סדרות משנות ה-80.

בשנת 2013 פרסם יחד עם כריסטופר טבטס את ספר ההרפתקאות לנוער "הישרדות", העוקב אחר קבוצת ילדים הנתקעים על אי בודד ונאלצים לשרוד בכוחות עצמם.

לקראת השקת שירות הסטרימינג Paramount+ הופיע פרובסט בקמפיין “Paramount Mountain” לצד דמויות מזיכיונות שונים של החברה. בשנת 2022 הופיע בתוכנית הסאטירה סאטרדיי נייט לייב בפרק בהנחיית ג'ק הארלו.

ב-14 בינואר 2026 פרובסט הופיע בעונה השנייה של ביסט גיימס בקרוסאובר מיוחד, בפרק בנושא "הישרדות", שבו התחרו עשרה מתמודדים על זכייה באי פרטי, והנחה את התכנית בשיתוף ג'ימי דולנסון. הפרק צולם והופק בידי הפקת "הישרדות", בעוד הפקת ביסט גיים מתארחת לצילומים. אורח קודם בתוכנית היה הראפר ליל יאכטי.

 חיים אישיים 
פורבסט היה נשוי לאשתו הראשונה, הפסיכותרפיסטית שלי רייט, בין השנים 1996–2001. ב-2001 התגרש פרובסט מאשתו שלי רייט, לאחר חמש שנות נישואים.
ממוזער|פרובסט עם אשתו ליסה אן ראסל|300px
בשנת 2004, לאחר סיום צילומי העונה הישרדות: ונואטו – איים של אש, החל לצאת עם אחת המתמודדות, ג'ולי ברי; השניים נפרדו בתחילת 2008.

ב־5 בדצמבר 2011 נישא לאשתו השנייה, ליסה אן רוסל. מנישואים אלה הוא משמש אב חורג לשני ילדיה מנישואיה הקודמים לשחקן מארק-פאול גוסלר — הבן מייקל (נולד 2004) והבת אווה (נולדה 2006). פרובסט ציין כי הוא, אשתו, גוסלאר ואשתו השנייה חולקים משמורת משותפת ידידותית, וכי הילדים רואים בארבעת המבוגרים כהוריהם.

פרובסט שומר למזכרת בכל עונה את מכשיר הכיבוי (snuffer) שבו הוא מכבה את לפידי המתמודדים המודחים בתוכנית. הוא גם חיבר את סדרת ספרי ההרפתקאות Stranded בהשראת "הישרדות". בנוסף, ככומר מוסמך, הוא ערך טקסי נישואין עבור כמה מחבריו.

בזמנו הפנוי פעיל פרובסט בארגון של אליזבת' גלסר העוזר לילדים חולי איידס.

 פרסים 
ב-21 בספטמבר 2008 זכה פרובסט בפרס אמי לבידור בפריים־טיים למנחה מצטיין של תוכנית מציאות או תחרות מציאות . — פרס שבו זכה שוב גם בשנים 2009, 2010 ו־2011. על פי לוס אנג'לס טיימס, הצלחתו בקטגוריה יוחסה ליכולתו ליצור קשר אישי וחומל עם המתמודדים, מעבר לתפקידו הרשמי כמנחה.

 פילמוגרפיה 
ממוזער|פרובסט בטקס פרסי האמי 2009|300px

 טלוויזיה 
שניםשם התוכניתתפקידהערות1999–2001Rock & Roll Jeopardy!מנחה100 פרקים2000–הווההישרדותמפיק בפועל, מפיק ומנחה49 עונות, 714 פרקים2001–2003ג'פרדי! סלברטיםמתמודד2 פרקים2002–2004Fillmore!רייקליף (דיבוב)8 פרקים2003–2007מד טי.ויכוכב אורח5 פרקים2011איך פגשתי את אמאעצמופרק אחד2012–2013The Jeff Probst Showמנחה170 פרקים2013–2014שני גברים וחציעצמו2 פרקים2013הישרדות: דם נגד מיםמנחה ומפיק בפועלתוכנית קדימון2014The (206)שחקןעונה 2, פרק 122016במשפחות הכי טובותעצמועונה 2, פרק 72017איש משפחהדיבובעונה 16, פרק 72022Saturday Night Liveעצמועונה 48, פרק 42026Beast Gamesאורחעונה 2, פרק 4

 קולנוע 
שנהשם הסרטתפקידהערות2001Finder's Feeבמאי ותסריטאי—2014Kiss Meבמאי ומפיק—

קישורים חיצוניים



 ג'ף פרובסט, באתר הישרדות


הערות שוליים

קטגוריה:מפיקי קולנוע אמריקאים
קטגוריה:זוכי אמי בפריים טיים: מנחה תוכנית מציאות
קטגוריה:אמריקאים שנולדו ב-1961